钦定古今图书集成/明伦汇编/氏族典/第634卷 > 《金史》 > 乌古孙奴申
## 钦定古今图书集成/明伦汇编/氏族典/第634卷 > 《金史》 > 乌古孙奴申

按《金史乌古孙奴申传》：“奴申字道远，由译史入官，性
伉特敢为，有直气。尝为监察御史，时中丞完颜百家
以酷烈闻，奴申以事纠罢，朝士耸然。后为左司郎中、
近侍局使，皆有名。哀宗东迁，为谏议大夫、近侍局使、
行省左右司郎中，兼知宫省事，留汴京居守。崔立变
之明日，同御史大夫裴满阿虎带自缢死于台中。是”
日，户部尚书完颜珠颗亦自缢。阿虎带字仲宁，珠颗
字仲平，皆女直进士。时不辱而死者，奉御完颜忙哥、
大睦亲府事吾古孙端，大理裴满德辉，右副点检完
颜阿撒，参政完颜奴申之子麻因。